SØGER  LÆRDOM  VED  LÆSNING  OG  VED  TRO 


NUMMER    13 


1.  JULI  1929 


78.   AARGANG 


OMVENDELSE. 

(Præs.  John  A.  Widtsoe,  »Millenial  Star«.) 


Omvendelse  er  det  andet  fundamentale  Princip  i  Evangeliet. 
Frelseren  begyndte  sin  jordiske  Mission  med  at  sige:  »Om- 
vender eder,  thi  Himmeriges  Rige  er  nær«,  og  dem,  der  lærte 
af  ham,  erklærede,  at  »uden  I  omvender  eder,  kunne  I  ingen- 
lunde arve  Himmeriges  Rige«.  Dette  Princips  Vigtighed  er  ud 
over  al  Tvivl. 

Alle  behøver  Omvendelse.  Ingen  er  fuldkomne.  Mennesket 
giver  efter  for  de  altid  nærværende  onde  Magter  i  større  eller 
mindre  Grad.  Endog  naar  syndige  Handlinger  er  overkommet, 
forbliver  de  syndige  Tanker.  I  den  himmelske  Orden  maa 
Mennesket  omvende  sig  fra  syndigt  Begær  saavel  som  fra  syn- 
dige Handlinger.  Det  er  farligt  at  tro  sig  selv  fri  fra  Synd, 
fordi  »dersom  vi  sige,  at  vi  ikke  have  Synd,  bedrage  vi  os 
selv,  og  Sandheden  er  ikke  i  os«.  Men  Menneskene  kan  ved 
Omvendelse  mere  og  mere  nærme  sig  et  mere  syndefrit  Liv 
og  blive  mere  antagelige  for  Gud.  Kun  dem,  der  ikke  har  lært 
Loven,  eller,  som  smaa  Børn,  ikke  fatter  den,  er  undtaget  fra 
Omvendelsens  Krav,  naar  de  overtræder  Loven. 

Omvendelse  er  en  alvorlig  Beslutning  ikke  at  gøre  igen  det, 
som  HeiTcn  har  forbudt.  Det  er  Forsagelse  af  Synd.  For  at 
være  virkningsfuld  maa  den  være  indvendig  saavel  som  ud- 
vendig. Den  maa  komme  fra  Sjælen  og  være  ledsaget  af  en 
oprigtig,  frimodig  Kamp  modi  Fristelserne  omkring  os  —  lige- 
meget  hvor  tiltalende  og  indsmigrende.  At  vende  sig  bort  fra 
Synd  er  en  evindelig  Proces,  en  stadig  Bekymring,  en  daglig 
Kamp  mod  Synd.  En  saadan  Omvendelse  gor  Mennesket  mere 
og  mere  fri  fra  Vægten  af  et  vanhelligt  Levned.  Et  omvendt 
Menneske  vender  sit  Ansigt  og  sin  Styrke  mod  Retfærdighed. 

Omvendelse  er  ogsaa  en  fast  Beslutning  at  gøre  det,  som 
Herren  har  befalet  Mennesket  at  gøre.  Ikke  at  adlyde  Loven, 
som  den  læies  og  forstaas,  er  Synd.  Et  Menneske,  som  er  paa 
den  sikre  Side  af  Landets  Love,  men  er  uvenlig  og  ubarm- 
hjertig, egenkærlig  og  uvillig  til  at  tilgive,  anses  for  at  være 
en  daarlig  Borger.  I  Guds  Rige  er  dette  Menneske  en  Synder. 
At  stjæle  er  Synd;  ikke  at  bede  er  ogsaa  Synd.  Derfor,  naar 
en  virkelig  omvendt  Person  vender  sig  fra  at  gøre  ondt,  sæt- 
ter han  hele  sit  Hjerte  ind  paa  at  adlyde  enhver  Lov,  som 
han  lærer  at  forstaa.  Der  kan  ingen  fuldkommen  Omvendelse 
være,  undtagen  dette  er  gjort.  En  saadan  Omvendelse  er  og- 
saa vedvarende;  thi  naar  Livet  leves  med  Øjnene  aabne,  be- 
riges det  dagligt  i  Kundskab  om  Herrens  Love.  Undtagen  et 
Menneske  forøger  sine  gode  Gerninger,  er  han  ikke  omvendt. 
»Den,  som  omvender  sig  og  følger  Herrens  Befalinger,  skal 
tilgives.« 

Denne  Omvendelsens  dobbelte  Natur  —  ikke  at  gøre  det, 
der  er  forkert,  og  gøre  det,  der  er  ret  —  viser  Slægtskabsfor- 
holdet mellem  Omvendelse  og  Tro.  Ved  Tro  lærer  Mennesket 
Sandheden  og  erholder  Kraft.  Ved  Omvendelse  bruges  Kund- 
skab og  Kraft  til  at  etablisere  Guds  Hensigter.  Omvendelse  er 
aktiv  Tro.  De  to  første  fundamentale  Principer  i  Evangeliet 
er  kun  to  Udtryksformer  for  én  guddommelig  Sandhed. 

Sand  Omvendelse  kan  ofte  mene  en  alvorlig  Kamp  mellem 
de  onde  og  gode  Magter,  men  Kampen  er  langt  fra  haabløs. 

Mennesket  kan  ledes  i  Fristelser,  men  deraf  følger  ikke,  at  han 
overvindes  af  dem.  »Modstaa  Djævelen,  og  han  vil  flygte  fra 
dig.«  Menneskets  Modstandskraft,  der  er  en  guddommelig 
Gave,  er  større  end  Satans  Magt.  Bekendelse  og  Bøn  er  de 
Midler,  ved  hvilke  Styrke  til  Kampen  kan  vindes.  Synds- 
bekendelse til  rette  Vedkommende  bringer  menneskelig  Co- 
operation  til  vor  Bistand.  Oprigtig  Bøn  til  Herren  —  og  Sjæ- 
len til  Omvendelse  er  Oprigtighed  —  bringer  den  større  Go- 
operation  fra  Himlen.  »Herren  .  .  .  kender  Menneskets  Svag- 
hed, og  ved,  hvorledes  han  skal  komme  dem  til  Hjælp,  som 
fristes.«  Mennesket  kæmper  bedre,  naar  de  ikke  er  alene,  og 
Bekendelse  og  Bon  bringer  Allierede  til  det  Menneske,  der 
kæmper  for  moralsk  Frihed. 

De,  der  i  større  Forstand  omvender  sig,  og  ifølge  guddom- 
melig Befaling  gør  eller  gør  ikke,  modtager  uovervindelige 
Kræfter  fra  Herren.  Erindringen  om  deres  Synd  er  udslettet. 
Det  onde  gaar  til  Side  for  dem.  Kærlighed  til  Næsten  og  deres 
Omgivelser  bliver  deres  Lod,  Sandhed  søger  dem  og  mod- 
tages af  dem,  og  Herrens  Godhed  giver  dem  Lykke  under  alle 
Livets  Omstændigheder.  Det  er  over  disse,  at  Himlens  Hær- 
skarer fryder  sig. 


ET  SAMARBEJDE  GENNEM  78  AAR. 

(1851— 1929). 

Af  Herm.  Gregersen. 

Det  forrige  Aarhundredes  første  Halvdels  gærende  Uro, 
Nationernes  ekspansive  Kraft,  der  mange  Steder  i  Udlandet 
fik  sin  Udløsning  ved  voldsomme  Eksplosioner  —  f.  Eks.  i 
Frankrig  Julirevolutionen  1830,  Februarrevolten  1848,  bragte 
over  Tyskland  Dønningerne  til  vort  lille  Danmark.  Her  fik 
den  sin  Afslutning  ved  Juni-Grundloven  1848,  og  den  med 
den  frie  Forfatning  følgende  absolute  Religionsfrihed,  og  frem 
for  alt  det  frie  Ords  Ret  i  Tale  og  Tryk,  hvilket  medførte  et 
mægtigt  Opsving  i  Tidsskrifter,  Dagblade  etc,  og  paa  denne 

ERASTUS  SNOW 
Nordens  Apostel,  der  aabnede  Evan- 
geliets Døre  i  Skandinavien,  og  som 
den  første  Præsident  over  den  skan- 
dinaviske Mission  var  den  første 
Udgiver  og  Redaktør  af  »Stjernen«. 


»Pressehimmel«  lændtes  ogsaa  en 
lille,  lysende  Stjerne  —  »Skandi- 
naviens Stjerne«,  men  medens 
mange  af  hine  mere  eller  mindre 
lysende  »Sole«  eller  »Stjerner« 
forlængst  er  slukte,  blev  »Skan- 
dinaviens Stjerne«  —  populært 
»Stjernen«  —  ikke  saa  lidt  mere 
end  et  Stjerneskud;  thi  efter  ca. 
^/s  Sekels  Forlob  kaster  den  end- 
nu sin  milde  Glans  udover  Men- 
neskebørnene  i  manende   Propa- 


ganda for  sin  Sag. 


»Skandinaviens  Stjerne«  —  Jesu 
Kristi  Kirke  af  Sidste  Dages  Hel- 
liges Agitationsskrift  for  Skandinavien  —  udkom  med  sit 
første  Nummer  1.  Oktober  1851  og  kostede  da  24  Skilling 
Kvartalet.  Det  udkom  en  Gang  om  Maaneden;  den  første  le- 
dende Artikel  var  skrevet  af  John  Taylor  og  handlede  om 
»Kirkens  Organisation«.  »Stjernen«  var  udgivet  og  forlagt  af 
Erastus  Snow,  Bopæl  Brolæggerstræde  80  ^  —  man  lægger  her 
Mærke  til  det  kuriøse  høje  Husnummer,  naar  man  i  vore  Dage 
tænker  paa  det  ganske  korte  Brolæggerstræde  —  det  høje  Hus- 
nummer stammer  vel  fra  Datidens  Nummerering  af  Koben- 
havns Huse  indenfor  Voldene,  og  herfra  redigerede  han  sit 
Blad.  Det  første  Nummer  ledsagedes  af  et  Bilagsbillede  af 
Joseph  Smith,  trykt  hos  Hoffensberg.  Selve  Bladet  blev  trj'kt 
hos  F.  E.  Bording,  og  Formatet  var  16  Sider  Oktav,  som  det 
er  den  Dag  i  Dag,  og  er  altsaa  i  de  forløbne  78  Aar  trykt  i 
samme  Firma.  Som  et  Kuriosum  kan  i  denne  Forbindelse 
nævnes,  at  »Stjernen«  fra  først  af  blev  »sat«  i  Byen  —  d.  v.  s. 
udenfor  F.  E,  Bordings  Officin,  idet  en  ældre,  svagelig  »Kun- 
sten«s  Udøver,  Typograf  Westphal,  havde  faaet  Skrift  og  Mate- 
riale hjem  til  sin  Bolig,  og  her  satte  han  Bladet;  Satsen  blev  saa 
i  en  Kurv  bragt  til  Trykkeriet,  hvor  Bladet  tryktes  og  udsendtes. 

F.  E.  Bordings  Bogtrykkeri  grundlagdes  1847  og  havde  sit 
Domicil  i  Læderstræde  3,  og  i  en  Aarrække  udgik  »Stjernen« 
herfra,  trykt  med  den  dengang  saa  almindelige  Frakturtype 
(Gotisk).  —  Aarene  gik,  og  her  i  Læderstræde  blev,  grundet 
paa  den  rivende  Udvikling,  som  Tiden  medførte.  Forholdene 
snart  for  smaa  for  F.  E.  Bording.  Firmaet  maatte  søge  hen  til 


Bordings  Bogtrykkeri  i  Nybrogade,  hvor  »Stjernen«  i  mange  Aar  liar  været  trykt. 
Trykkeriet  er  nu  flyttet  til  Meinungsgade   8. 


et  Sted,  hvor  man  i  en  Aarrække  kunde  falde  til  Ro  og  ind- 
rette sig  med  eventuelle  Udvidelser  for  Øje.  Valget  faldt  paa 
den  smukke  Ejendom  —  næsten  klassiske  —  paa  Hjørnet  af 
Knahrostræde  og  Nybrogade  12.  Efter  de  Frasagn,  der  om- 
sværmer den  gamle  Bygning,  skal  den  have  tilhørt  Struensee 
i  hans  Stortid,  og  meget  kan  godt  bekræfte  denne  Antagelse, 
sikkert  er  det,  at  Bygningen  uden  Tvivl  i  sin  Tid  har  været 
en  Stormands  Palæ;  thi  betragter  man  Gaardfacaden  —  det 
spidse  Gavlparti  med  Porten  er  en  senere  Tilbygning,  opført 
1748,  altsaa  20  Aar  før.  Talen  kan  være  om  Struensees  mulige 
Besiddelse  af  Palæet  —  med  dens  monumentale,  palæagtige 

Opgang,  flankeret  af  to  liggende  Løver,  ja,  selve  det  indven- 
dige Trappeparli  og  Lokalerne  rober  og  understreger  oven- 
nævnte Opfallelse.  Tilbygningerne  og  Forandringerne,  som  har 
været  nødvendige  for  Bygningens  Anvendelse  til  Bogtrykkeri 


VICTOR  PETERSEN  RORDING 
Eirmaels  mangeaarige  Indehaver. 


—  baade  udvendig  og  indvendig  —  har  ikke  altid  kunnet  fore- 
tages med  saa  nænsom  Haand  som  onskeligt.  Bygningen  er 
nu  fredlyst  i  Henhold  til  Loven  om  Gamle  Bygningers  Be- 
varing. 

I  disse  Lokaler  indrettede  F.  E.  Bording  sit  Trykkeri,  hvis 
Indehaver  da  var  og  i  længere  Tid  havde  været  Victor  Peter- 
sen Bording,  forst  kun  benyttende  en  Del  af  Bygningens  mange 
Rum,  men  alt  som  Aarene  gik  udvidedes  inden  Dore  mere  og 
mere,  indtil  i  vore  Dage  hver  Kvadrattomme  Plads  var  ud- 
nyttet, og  Pladsmangelen  atter  blev  folelig.  Stadig  viste  man 

JOSEPH  L.  PETERSEN 
nuværende  Missionspræsident  samt 
Udgiver  og  Redaktør  af  »Stjernen«, 


Tanken  fra  sig  —  at  flytte  — 
dog  vel  ogsaa  af  Pietet  for  den 
gamle,  skonne  Ejendom  samt 
dens  ideelle  Beliggenhed  i  Byens 
Centrum,  men  omsider  maatte 
man  boje  sig  for  Kravet  om 
Plads,  og  i  1928  toges  Beslutning 
om  en  storre  Udvidelse.  1  Februar 
1929  flyttedes  den  store  Virksom- 
hed til  en  ny  Ejendom  (Fabriks- 
bygning) i  Meinungsgade  8,  hvor 
Firmaet  forhaabentlig  i  Frem- 
tiden kan  imodegaa  Tidens  Krav 
med  Hensyn  til  den  moderne  Konkurrence  og  de  tekniske 
Fremskridt,  der  i  enhver  Henseende  er  nodvendige  for  For- 
retningens fortsatte  Fremgang. 

Fra  Læderstræde,  Nybrogade  til  Meinungsgade  —  et  Spand 
af  78  Aar  —  har  »Stjernen«  trofast  fulgt  F.  E.  Bording,  og 
kan  der  fra  disse  svundne  Aar  noteres  mange  Data,  men  maa 
her  nojes  med  at  fremdrage  nogle  enkelte,  f.  Eks.:  1  1852 
fandt  der  for  »Stjernen«s  Vedkommende  en  Udvidelse  Sted, 

idet  Bladet  fra  at  udgaa  én 
Gang  om  Maaneden  nu  udkom 
to  Gange  maanedlig.  Den  davæ- 
rende Redaktor  var  Præsident  P- 
O.  Hansen;  nogle  Aar  senere  re- 
digeredes »Stjernen«  af  Præsident 
W.  Snow. 

Allerede   i  disse   Aar  og   lange 
Tider     derefter     finder     man     i 
»Stjernen«  Sange  af  Kirkens  me- 
get bekendte  Digter  C.  C.  A.  Chri- 
G.  PHILIP  JENSEN  stensen. 

Præsident  over  Kobenhavns  Distrikt 

samt  nuværende  Translatør  og  Med-  I     1919    skcte    der    en    VæSentlig 

arbejder  ved  »Stjernen«.  Forandring  med  »Stjernen«s  Ud- 

JOHANN  NISSEN 

Nuværende  Driftsbestyrer  for 

Bordings  Bogtrykkeri. 


seende,  idel  man  fra  den  gamle 
Frakluiskrift  gik  over  til  al  frem- 
stille Bladets  Tekst  med  den  mo- 
derne Type  Antikva,  og  samtidig 
forlod  man  Haandens  Arbejde, 
idet  Satsen  blev  udfort  paa  me- 
kanisk Vis  —  nemlig  paa  Sætte- 
maskine. 

Mange  er  de  Præsidenter  og 
Redaktører,  der  har  haft  deres 
Gang  i  F.  E.  Bordings  Trykkeri, 
02   derimellem   betydende   Ma^nd 


baade  i  og  udenfor  Kirken.  Af  de 
senere  Aars  Mænd.  skal  nævnes  Morten  Nicolaisen,  Carl  E. 
Peterson,  John  S.  Hansen  og  P.  S.  Christiansen,  der  afgik 
ved  Doden  her  i  Kobenhavn  for  et  Aars  Tid  siden;  for  Øjeblik- 
ket redigeres  »Stjernen«  af  Piræsident  Joseph  L.  Petersen  og 
G.  Philip  Jensen,  og  om  alle  disse  Mænd  gælder  det,  at  et  ud- 
mærket og  godt  Samarbejde  altid  har  bestaaet  mellem  dem 
og  Firmaet  F.  E.  Bording.  For  Fuldstændighedens  Skyld  skal 
her  ogsaa  nævnes  et  Par  af  Bordings  tekniske  Medarbejdere 
ved  »Stjernen«,  nemlig  afdøde  Faktor  Fr.  Olsen,  som  var  en 
meget  velset  Raad  giver  for  de 
vekslende  Redaktører,  Faktor  A. 
Truelsen  og  den  nuværende  Fak- 
tor i  Sætteriet  Herm.  Gregersen. 


Efter  Bogtrykker  Victor  Peter- 
sen Bordings  Dod  i  Februar  1926 
fortsattes  Forretningen  uforandret 
under  hans  efterladte  Hustru, 
Fru  Ellen  Bordings,  Ledelse  i 
Forbindelse  med  Sønnerne  Hans 
og  Ole  Bording,  og  ved  deres  Side 
Driftsleder  Johann  Nissen. 


HERM.  GREGEHSEN 

»Stjernen «s  tekniske  Medarbejder; 

Faktor  i  Bordings  Sætteri. 

DEN  DANSKE  MISSION. 

DEN  NYE  KIRKE. 
Arbejdet  med  Opførelsen  af  den  nye  Kirkebygning  i  Borups 
Allé  paabegyndtes  Torsdag  den  20.  Juni  1929,  da  Udgravnings- 
arbejdet  til  Grund  og  Kælder  sattes  i  Gang  af  Hr.  Entreprenør 
Peter  Hansen,  som  repræsenterer  Aktieselskabet  »Arbejdernes 
Jord-  og  Betonselskab«,  der  har  faaet  overdraget  dette  Ar- 
bejde. Tilstede  ved  denne  Begivenhed  var  Missionspræsident 
Joseph  L.  Petersen  og  Hustru,  Str.  Ida  A.  Petersen,  Distrikts- 
præsident  G.  Philip  Jensen,  Genealog  Hans  N.  Ogaard,  Kir- 
kens Arkitekt  Einar  Thuren,  Entreprenør  Peter  Hansen,  Jens 
P.  Hansen,  Chr.  L.  Larsen,  Søren  Christensen  samt  en  Del  Ar- 
bejdere. Arbejdet  er  nu  i  fuld  Gang,  og  i  Løbet  af  nogle  faa 
Uger  vil  Grundstenen  bUve  nedlagt,  p/i.  j. 

DØDSFALD. 

Ældste  Louis  Emmanuel  Hansen  døde  ganske  pludselig  i 
sit  Hjem  i  København  af  Hjertelammelse  Fredag  den  14.  Juni 
1929.  Br.  Hansen  var  hge  konunet  hjem  efter  at  have  udført  et 
Ærinde  i  Kirkens  Tjeneste,  da  et  pludseligt  Ildebefindende 
gjorde  Ende  paa  hans  Liv.  Begravelsen  foregik  under  stor 
Deltagelse  fra  den  store  Sal,  Korsgade  11,  Onsdag  den  19.  Juni. 
Kiste  og  Forhojning  var  smukt  dekoreret  med  en  Overflod  af 
Blomster,  Kranse  og  Grønt.  Ved  Baaren  talte  Genealog  Hans 
N.  Ogaard,  hvem  den  afdøde  i  de  sidste  Aar  har  været  be- 
hjælpelig med  Slægtregisterarbejdet,  samt  Distriktspræsident 
G.  Philip  Jensen  og  Missionspræsident  Joseph  L.  Petersen, 
der  alle  vidnede  om  den  afdødes  ædle  Karakter  og  urokkelige 
Tro  paa  Evangeliet.  Imellem  Talerne  sang  Hr.  Max  Freuler 
og  Str.  Gunhild  Christensen  hver  en  Solo.  Ældsterne  Jens  P. 
Hansen  og  Tb.  Bregentoft  aabnede  og  sluttede  med  Bøn.  Gra- 
ven indviedes  af  Præs.  Joseph  L.  Petersen. 

Br.  Hansen  blev  født  i  København  den  18.  Marts  1859  og 
blev  Medlem  af  Kirken  5.  Juli  1914.  I  Aarene  1921—23  vir- 

kede  han  som  Lokalmissionær  i  Københavns  Distrikt  og  vil 
fra  denne  Tid  være  kendt  af  mange  af  Kirkens  Medlemmer 
udover  Københavns  By.  Han  efterlader  sig  en  Datter  og  en 
Svigersøn,  Br.  og  Str,  Valdemar  Jacobsen,  samt  en  Datter- 
datter, Lillian,  og  to  Søstre. 

Et  smukt  og  virkningsfuldt  Liv  er  tilendebragt.  Br.  Hansen 
var  en  Mand,  der  elskede  Ret  og  Sandhed,  og  Evangeliet  mente 
alt  for  ham.  Savnet  af  ham  vil  blive  følt  i  København  af  Kir- 
kens Medlenuner.  Gud  velsigne  hans  Minde,  p/^.  j. 

KØBENHAVNS  GREN. 
Søndag  den  9.  Juni  afholdt  Grenens  Ungdomsforeninger 
Konference  med  Møde  Kl.  2  og  7  Eftermiddag  under  Ledelse 
af  henholdsvis  Præsidentinde  Valborg  Johansen  og  Præsident 
Jens  P.  Hansen.  Det  udarbejdede  Program  blev  givet  med 
Præcision  og  udførtes  under  stor  Opmærksomhed  af  de  til- 
stedeværende. Emnerne,  dter  blev  udviklet,  var  meget  be- 
lærende, Sang-  og  Musiknumre  virkede  oplivende.  Det  eneste 
beklagelige  ved  Konferencen  var  den  ringe  Deltagelse.  Aar- 
sagen  kan  vel  tildels  søges  i  det  straalende  Sommervejr,  og 
ligeledes,  at  dette  var  den  første  Konference  af  sin  Slags 
nogensinde  afholdt  i  København.  Det  er  at  haabe,  at  næste 
Gang,  Ungdomsforeningerne  holder  Konference,  at  Deltagel- 
sen og  Interessen  vil  være  større,  da  baade  Programmet  og 
dets  Udførelse  retfærdiggør  en  større  Deltagelse.         p/i.  j. 

FORFLYTTELSE. 

Ældste  Theodore  C.  Jacobsen  er  forflyttet  fra  Aalborg  til 

Københavns  Distrikt.  Joseph  L.  Petersen, 

Missionspræsident. 

AALBORG  GREN. 
Ungdomsforeningerne  afholdt  Konference  i  Aalborg  Gren 
Søndag  den  9.  Juni  Kl.  2  og  7  Em.  under  Ledelse  af  Præsident 
Jens  Olsen  og  Præsidentinde  Asta  Wagner.  Et  godt  Program 

blev  udført  af  Ungdomsforeningernes  Medlemmer.  Udførelsen 
gjorde  vore  Brodre  og  Søstre  Ære.  Smukke  Sangnumre  udfør- 
tes af  Koret  og  en  Kvartet.  Møderne  var  en  Sukces,  og  Em- 
nerne udvikledes  paa  en  intelligent  Maade. 

Mange  af  de  tilstedeværende  var  fremmede,  og  vi  føler,  at 
disse  har  faaet  en  god  Forstaaelse  af,  at  Ungdomsforeningernes 
Formaal  og  Hensigt  er  at  opdrage  de  Unge  saaledes,  at  de  kan 
blive  gode  Borgere  i  Samfundet. 

Det  er  vort  Ønske  at  indprente  Aalborgs  Befolkning,  at  Ung- 
domsforeningerne har  haft  og  vil  have  en  god  Indflj'^delse  paa 
alle,  som  kommer  og  tager  Del  og  er  behjælpelig  med  dette 
Værks  Forfremmelse.  Vi  ønsker  at  rette  en  Tak  og  udtrykke 
vor  Paaskønnelse  til  alle,  der  tog  Del  i  disse  Møder. 

Ira  A.  Christensen. 


DØDSFALD. 

Annie  Gråne  Madsen,  Carl  Madsens  Hustru,  døde  i  sit  Hjem 
i  Riverton  den  19.  Maj  1929  efter  3  Maaneders  Sygdom.  Hun 
blev  født  den  30.  Aug.  1870  i  Herriman,  Utah,  og  var  en  Dat- 
ter af  James  og  Elizabeth  Stewart  Gråne.  Hun  var  gift  med 
Carl  Madsen,  der  kom  til  Utah  for  45  Aar  siden.  Hun  efter- 
lader sig  sin  Mand  og  følgende  Born:  Garl  og  Brigham  Mad- 
sen, Pocatello,  Ida,  Mary  og  Jean  Madsen  og  Mrs.  Lynn  Fer- 
rell,  Riverton;  G.  W.  og  A.  F.  Madsen,  Magna,  Utah;  Mrs.  Stan- 
ley Langbord,  Mimia,  Arizona;  Mrs.  Arthur  Peterson  og  Mrs. 
W.  Newmann,  Riverton,  Utah,  Ligeledes  38  Børnebørn  og  8 
Søskende. 

Begravelsen  fandt  Sted  under  stor  Deltagelse  den  22.  Maj 
fra  Riverton  2.  Ward  under  Ledelse  af  Biskop  W.  J.  Myers. 
Følgende  Ældster  talte  ved  Baaren:  Zakariah  Butterfield, 
Henry  Huru,  Garl  Madsen  jr.,  Joseph  S.  H.  Bodell  og  John 
Hansen,  der  alle  dvælede  ved  Afdødes  Trofastlied  og  gode, 
ædle  Karakter  samt  hendes  utrættelige  Virksomhed  gennem 

Livet  som  Hustru  og  Moder.  Hun  døde  i  Haabet  om  en  her- 
lig Opstandelse  og  Genforening  med  Slægt  og  Venner.  Hen- 
ved 40  Automobiler  fulgte  Liget  til  dets  sidste  Hvilested. 

»Bikuben«. 


DIN  TID. 

En  Dag,  da  jeg  spadserede  langs  Sortedamssøen  i  mine  egne 
Tanker,  borte  jeg  en  Bemærkning  i  Forbigaaende:  »Hvad  skal 
man  faa  Tiden  til  at  gaa  med.«  Jeg  vendte  mig  om  for  at  se, 
hvorfra  denne  Bemærkning  kom,  og  saa  to  Mænd  siddende 
paa  en  Bænk  ved  Soens  Bred;  deres  Ansigt  bar  tydeligt  Præg 
af  Drik  og  Svir,  og  deres  Klædedragt  var  alt  anden  end  hel 
og  ren.  De  var  tilsyneladende  i  Øjeblikket  saa  nær  i  Berøring 
med  Vand,  som  dé  overhovedet  havde  været  i  lange  Tider. 
Men  dog  kom  de  med  en  Bemærkning,  der  fangede  mine  Øren: 
»Hvad  skal  man  faa  Tiden  til  at  gaa  med?« 

Det  bragte  mine  Tanker  til  at  gaa  i  en  anden  Retning  — 
at  sammenligne  Frugterne  af  Jesu  Kristi  Evangelium  med 
Frugterne  af  »denne  Verdens  Fyrstes«  Arbejde.  Tiden  er 
Guds  kostbare  Gave  til  alle  sine  Børn,  og  den  er  ligeligt  for- 
delt. Præs.  Widtsoe  siger:  »Dagen  er  af  samme  Længde  for 
baade  rige  og  fattige,  stærke  og  svage.  Hvorledes  vi  benytter 
Tiden,  er  i  høj  Grad  medbestemmende  i  vore  Bedrifter  og 
Lykke.« 

Vor  Arbejdsdag,  i  hvilken  vi  tjener  det  daglige  Brød,  er 
planlagt  for  os  og  tager  som  Regel  en  Trediedel  af  Dognets 
fire-og-tyve  Timer;  men  hvad  bruger  vi  de  otte  Timers  Fri- 
hed til,  som  der  er  tildelt  enhver  af  os  i  vort  moderne  Sam- 
fund? 

Et  virkeligt  Medlem  af  Jesu  Kristi  Kirke  har  altid  Tiden 
optaget  og  behover  ikke  at  undre  sig  over,  hvad  Tiden  skal 
gaa  med.  De  véd,  at  »ingen  bliver  frelst  i  Uvidenhed«,  og 
derfor  opfylder  de  Herrens  Befahng  »at  søge  efter  Visdom- 
mens Ord  i  de  bedste  Bøger,  søger  Lærdom  ved  Læsning  og 

Tro«.  I  Møderne  tager  de  aktiv  Del  i  Arbejdet  for  deres  egen 
og  Medmenneskenes  Udvikling;  mere  og  mere  bliver  de  iførte 
Kærlighedens  Kaabe  —  Kærlighed  til  Gud  og  til  deres  Næste. 
De  har  ikke  Tid  til  at  være  smaalige,  ikke  Tid  til  at  finde 
Fejl,  ikke  Tid  til  at  deltage  i  Verdens  Fornøjelser  og  Fristel- 
ser. Mere  og  mere  gaar  de  op  i  det  Arbejde,  der  bedst  vil  tjene 
Menneskeheden  —  større  og  klart  bliver  deres  Syn  paa  Livet 
og  hojere  deres  Idealer;  de  foler  sig  nærmere  for  hver  Dag,  der 
gaar,  mod  Maalet:  at  dvæle  i  vor  himmelske  Faders  Nærhed. 
De  har  erfaret  virkelig  Lykke  paa  Jorden  —  og  mangler  intet 
i  timelig  eller  aandelig  Henseende. 

Anderledes  med  den,  der  misbruger  sin  Tid.  Søger  daarligt 
Selskab,  faar  daarlige  Vaner,  som  synker  Dag  for  Dag  læn- 
gere ned  i  Sølet  —  bliver  tilsidst  upaalidelig  og  arbejdsløs. 
Fritiden  er  misbrugt  til  at  tjene  »denne  Verdens  F3rrste«,  og 
Resultatet  udebliver  ikke  —  den  aandelige  Ladhed  har  bragt 
sit  Offer  —  og  en  skønne  Dag  findes  disse  Ofre  paa  Gaden, 
paa  Bænkene  i  vore  offentlige  Anlæg  og  andre  Steder  med 
Lastens  Stempelmærke  sat  paa  dem  baade  i  Klædedragt  og 
Ansigtsudtryk  som  et  skrigende  Vidnesbyrd  om  Ladhedens 
Frugter.  Et  spildt  Liv!  Det  gaar  maaske  ikke  alle  lige  galt, 
men  den  snigende  Samfund spest  lurer  alle  Vegne  paa  Ofre; 
og  mere  eller  mindre  er  det  Tilfældet,  at  vi  misbruger  vor 
Tid,  og  mange  undrer  sig  over,  hvad  de  skal  bruge  deres  Fri- 
tid til,  medens  Lejlighed  tilbydes  daglig,  om  vi  ønsker  den,  til 
at  benytte  vor  Fritid  til  vor  egen  og  andre  Menneskers  Vel- 
færd. Søg  at  lære  den  sande  og  levende  Gud  at  kende  og  for- 
staa  hans  Planer  og  Hensigter,  da  har  du  ingen  Tid  tilovers. 
»Du  skal  ikke  være  lad;  thi  den  Lade  skal  ikke  æde  Arbejde- 
rens Brød  eller  slide  hans  Klæder.«  Ph.  J. 


En  Spotter  elsker  ikke  den,  som  sætter  ham  i  Rette;  han 
gaar  ikke  til  de  vise.  (Sal.  Ordsp.  15:  12). 

SKRIV  HJEM  TIL  MOR. 

O  havde  jeg  dog  en  Moder  blot, 

hvor  vilde  jeg  være  god  mod  hende, 

man  gør  hende  aldirig  for  meget  godt 

den  brave,  trofaste  Kvindte. 

Men,  Mor,  hun  blev  lagt  i  den  kolde  Jord, 

for  ret  jeg  forstod  at  skatte, 

hvad  det  vilde  sige  at  ha'  en  Mor; 

nu  kan  jeg  det  bedte  fatte. 

Der  gaar  derhjemme  i  Dannevang 

saa  mangen  en  Moder  og  kroges, 

hun  venter  at  høre  fra  den,  som  engang 

af  Længsel  over  Havet  droges! 

Det  var  haardt  at  sige  Farvel  til  sin  Søn, 

men  han  loved'  han  nok  skulde  skrive. 

Nu  beder  han  maaske  for  sin  Moder  en  Bøn, 

men  derved  lader  han  det  blive. 

Hun  gaar  omkring  i  sit  snævre  Bur 
med  Haanden  paa  den  furede  Pande, 
mens  Tanken  svæver  ud  i  den  frie  Natur 
til  Sønnen  i  de  fremmede  Lande. 
Hendes  Øjne  de  rinder  saa  ofte  med  Vand. 
Hun  faar  hvide  Sølvstænk  i  Haaret. 
Men  hun  fejler  intet  paa  hendes  Forstand, 
den  er  som  af  Ungdom  baaret. 

Hun  vaagner  med  Lærken,  hun  stavrer  ud 
gennem  Haven  og  hen  til  Hækken. 
Mon  ikke  Posten  skulde  bringe  et  Bud? 
Han  kommer  derhenne  ved  Bækken. 
Hun  staar  og  vakler  paa  den  smalle  Sti, 
og  saa  gaar  hun  tavs  tilbage. 
Thi  Posten  gaar  næsten  altid  forbi, 
men  aldrig  man  hører  hende  klage. 

Men  Stemmen  den  bliver  saa  underlig  mat. 

Hendes  Haand  den  ryster  en  Kende. 

Har  du  en  Moder  herhjemme  forladt, 

da  skriv  et  Par  Ord  til  hende. 

Kald  Barndomsminderne  frem  engang. 

Lad'  Tankerne  dvæle  derhjemme. 

Da  mindes  du  sikkert  din  Moders  Sang 

og  horer  den  elskede  Stemme. 

Hun  værned'  om  dig,  hun  fryded'  sig  tit, 
mens  som  lille  du  leged'  i  Haven. 
Nu  har  den  gamle  snart  udstridt, 
hun  bøjer  sig  stille  mod  Graven. 
O  —  skriv  et  Brev  til  din  gamle  Mor 
og  dulm  hendes  lønlige  Smerte, 
thi  der  findes  dog  intet  paa  denne  Jord 
saa  omt  som  et  Moderhjerte! 
Silkeborg,  Nytaar.  Emil  Thomsen. 


EMNER  FOR  JULI   1929. 
KREDSLÆRER. 

PAGTENS  BOG. 

»Thi  den  Herre,  Hene  gor  ikke  noget,  uden  at  han  har 
aabenbaret  sin  Hemmelighed  for  sine  Tjenere,  Profeterne. 
(Amos  3:  7.) 

I.  Pagtens    Bogs    Historie.     1.    Første    Aabenbaring    1823. 

2.  Aabenbaringerne  arrangeret  forst  af  Joseph  Smith  1830. 

3.  1831  vedtog  Kirken  ved  en  Konference  at  publicere 
Aabenbaringerne.  4.  Første  Udgave  trykt  1835;  andre  Ud- 
gaver fulgte  med  flere  Aabenbaringer.  Bogen  inddeltes  i 
Vers  af  Orson  Pratt  i  1879. 

II.  Hvad  den  indeholder  og  lærer.  Forelæsning  om  Tro.  Be- 
falinger og  Pagter,  givet  ved  Aabenbaring,  efterhaanden 
som  Kirkens  Organisation  skred  fremad.  Hvorledes  Gud 
ser  paa  Regeringer  og  verdslige  Love.  Den  lærer  Evan- 

geliet  i  dets  Simpelhed  og  Renhed;  ligeledes  Visdomsordet 
og  Præstedommets  Ord^n. 
III,  Pagtens  Bog  er  Guds  Oi-d  til  os,  og  vi  burde  lære  dens  Ind- 
hold nærmere  at  kende. 

VISDOMSORDET. 
I.  Hvad  det  er.  Pag.  Bog  89.  Kapitel.  Det  lærer  os  at  afstaa 
fra  al  skadeligt  for  Legemet,  saasom  Spiritus,  Tobak,  The, 
Kaffe,  for  meget  Kød  o.  s.  v. 
II.  Frelser  os  fra:  1.  Sygdom.   2.  Svaghed  og  Mangel  paa  Ud- 
holdenhed, 3.  Uvidenhed  og  Mangel  paa  Kundskab  og  For- 
staaelse. 
III.  Guds  Befaling.  Blev  foreslaaet  og  vedtaget  ved  en  Kon- 
ference  under   Præsident   Brigham  Young   som   en   Be- 
faling. 

I  alle  Tidsaldre,  naar  Gud  har  haft  sit  Folk  paa  Jorden, 
har  han  belært  dem  baade  i  de  aandelige  og  materielle 
Ting.  • 


»Den  største  Mand  er  den,  der  med  uforfærdet  Standhaftig- 
hed vælger  Ret;  der  modstaar  de  haardeste  Fristelser  baade 
indenfra  og  udenfra;  der  bærer  de  tungeste  Byrder  med 
Glæde;  der  er  roligst  under  Storme  og  mest  frygtesløs  under 
Trusler  og  Misbilligelser;  hvis  Tillid  til  Sandhed,  til  Dyd,  til 
Gud  er  urokkelig;  og  dette  er  en  Storhed,  der  vil  ophøje 
og  sikkert  resultere  i  en  fremskudt  Stilling.« 

William  Ellery  Channing. 

